Norsk-Albansk Vennskapssamband

Norsk-Albansk Vennskapssamband var en organisasjon som arbeidet for kulturutveksling og solidaritet med det sosialistiske Albania på 1980-tallet og begynnelsen av 1990-tallet. I Overvåkningssentralens notat fra 1984 omtales Norsk-albansk Vennskapssamband som en frontorganisasjon for Marxist-leninistisk forbund. Blant organisasjonens tidligere ledere finner man Kristine Mollø-Christensen og Rolf Jørgensen som begge har stått fram offentlig som medlemmer av ML-gruppa Revolusjon.

I tidsskriftet Revolusjon nr. 1 1990 skrev daværende leder, Kristine Mollø-Christensen, blant annet følgende om vennskapssambandets virksomhet:

«En viktig del av vårt arbeid er arrangering av feriereiser til Albania. Reisedeltakerne kommer hjem som Albania-venner og de fleste blir medlem av Vennskapssambandet. Dette fordi Albania selv er den beste reklame for Albania og sosialismen."

Norsk-Albansk Vennskapssamband arrangerte også kulturkvelder og debattmøter der både venner og fiender fikk komme til orde. På ett av disse møtene var journalisten Per Egil Hegge invitert som foredragsholder, og innlegget hans ble seinere trykt som kronikk i Aftenposten.

Referanser 

Norske_politiske_organisasjoner
Vennskapssamarbeid